"5.4.1 Sekao sa Bukatsatsi 10 Mopitlwe 2019 Lamatlhatso Re goroga mo toropong ya Thekwini. Nako ke ura ya borataro maitseboa. Re amogelwa mo hoteleng ya Southern Sun mme morago ga go baya merwalo ya rona, re ya go ja dijo tsa maitseboa. 11 Mopitlwe 2019 Latshipi Re feditse go fitlhola, ra tsena mo beseng e e tlaa re tsamaisang mo mafelong a a farologaneng gona mo toropong ya Thekwini. 12 Mopitlwe 2019 Mosupologo Gompieno re ya go tlhola ka fa lewatleng. Go rulagantswe metshameko e e farologaneng e e tlaa tshamekelwang mo mošaweng wa lewatle. 5.5 Phousekarata Phousekarata ke karata e re romelang molaetsa ka yona ka poso mme go sa dirisiwe enfelopo. Fa o kwala phousekarata tlhokomela dintlha tse di latelang: • Dikgang ke tsa botsalano e bile di dikhutshwane • Ke tlhaeletsano e batho ba e dirisang fa ba le mo malatsing a boikhutso kgotsa ba etetse dinaga di sele. • Phatlha ya go kwalela e nnye ka jalo go batlega dintlha tsa botlhokwa le tse di maleba fela. • Letlha le lefelo di tlhagisiwe • Puo e e dirisiwang e ikaegile ka botsalano jwa mokwadi le moamogedi 5.5.1 Sekao sa phousekarata: Gaborone - 22 Ngwanaitseele 2019 Modiegi Modiegi Masimong Botswana ke naga e ntle e le ruri ka nako e ya ngwaga. Go rena kagiso le botsala- 242 Tselakgolo ya Manyane Thaba-Nchu no fela. Ke setse ke etetse mafelo a le mmalwa jaaka palamente le tirelokgaso 9780 ya bona. Malatsi mangwe go nna mogote thata, ke bona fa go le botoka go eta mariga. Ka Mosupologo ke tlaa bo ke tloga go leba Orapa gaufi le molelwane wa Aforikaborwa Zimbabwe O tlaa utlwa go tswa go nna fa ke setse ke le koo. Dineo. 5.6 Go kaela tsela Go kaela tsela ke tshedimosetso e e abiwang fa mongwe e ka nna moeng kgotsa moagi yo mošwa mo lefelong le le rileng a batla tsela ya go ya felo gongwe. 40 KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO | SETSWANA"